Publication: Magyar Közlöny
Issue: MK-2000-124 (Year: 2000, Number: 124)
Era: 1990-2004
Section: 21/1998. (IV. 22.) BM rendelet melléklete 45. pontja alkotmányellenességének megállapítására irányuló indítványokat elutasítja.
Paragraph Index: 1095

16. pontja iktatta be. Az Alkotmánybíróságra két indítvány érkezett: az egyik a Rendelet1. melléklete új 45. pontját, a másik a Rendelet2. melléklete 16. pontját támadta. A kifogásolt rendelkezés a Ruházati Szabályzatot (a továbbiakban: RUSZ) akként módosította, hogy névkitűző viselését tette kötelezővé egyes a belügyminiszter irányítása alá tartozó szervezetek hivatásos és szerződéses állománya számára. Az egyik indítvány rendőr foglalkozású aláírói előadták, hogy munkaköri feladatuk a súlyos bűncselekményekkel vádolt személyek biztonsági kíséretének ellátása. Véleményük szerint a névkitűző kötelező viselése „a biztonsági kíséret ellátása során alkalmat ad, akár a kísért személynek, akár más személyeknek, hogy név szerint azonosítsák a kísérőszolgálatot ellátó rendőrt, amely adott esetben alkalmat ad arra, hogy konkrét név birtokában pressziót gyakorolhassanak, akár magára a kísérőszolgálatot ellátó személyre, akár hozzátartozói körére.” Mindebben az indítványozók az Alkotmány 54. §-ában foglalt élethez és emberi méltósághoz való jog, az 55. §-ában foglalt személyi biztonsághoz való jog, valamint az 59. § (1) bekezdésében foglalt személyes adatok védelméhez való jog sérelmét látják. Hivatkoznak még az indítványozók az Alkotmány

Source: https://magyarkozlony.hu/hivatalos-lapok/12efd747b1cae78b355f76b8339d518f18e90453/dokumentumok/529bcd0180c3118db64c68dc1f54d2cda7361e74/letoltes